السلام عليكم ورحمة الله وبركاته. الحمد لله رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. اللهم لك الحمد كله ولك الشكر كله واليك يرجع الامر كله
علانيته سره فاهل انت ان تحمد واهل انت ان تعبد وانت على كل شيء قدير اللهم لك الحمد حتى ترضى ولك الحمد اذا رضيت ولك الحمد بعد الرضا. اللهم لك الحمد في الاولى والاخرة. اللهم لك الحمد
حمدا كثير طيب طاهرا مباركا فيه. ملء السماوات وملء الارض وملء ما بينهما وملئ ما شئت من شيء بعد الثناء والمجد احق ما قال العبد وكلنا لك عبد اللهم لا مانع لما اعطيت ولا معطي لما منعت ولا ينفعك الجد منك الجد
اللهم لك الحمد حتى ترضى ولك الحمد اذا رضيت ولك الحمد بعد رضاك. لك الحمد في الاولى والاخرة اللهم اجعل اجتماعنا هذا فيك وتفوقنا من بعده فيك. اللهم لا تجعل حوائجنا الا اليك ولا توكلنا الا عليك
ولا ثقة الا فيك ولا اعمالنا الا خالصة لوجهك على هدي نبيك صلى الله عليه وسلم وبعد ما زلنا مع الامراض اللي ربنا سبحانه وتعالى ذكرها لنا في القرآن والنبي صلى الله عليه وسلم ذكرها لنا في السنن
نحاول بقدر المستطاع ان احنا نقف مع الامراض دي وبنأخذ منها العظة والعبرة. ونحاول بقدر المستطاع ان احنا نشوف اسباب الامراض دي علشان نعالج الامراض دي بعد كده ويمكن من اخطر الامراض اللي ربنا سبحانه وتعالى ذكرها لنا في القرآن
مرض اه اه اقرار الباطل مرض التطبيع مع الباطل مرض الرضا عن الباطل برد ان انا في يوم من الايام اشوف معصية او اشوف ذنب او اشوف كبيرة من الكبائر
واسكت ولا ابين حكم الله سبحانه وتعالى فيها قبل ما اتكلم على المرض ده تعالوا مع بعض نتخيل كده مجتمع مجتمع لا يقال فيه للمخطئ انت مخطئ وليست فيه لجان رقابية على اخطاء الناس
تعالوا مثلا نشوف المطاعم لو المطاعم في يوم من الايام ما عندناش النهاردة حملات للمراقبة على جودة الطعام اللي موجودة في المطاعم وحملات من التموين وحملات من الصحة بتنزل بصورة دورية على المطاعم تشوف اللحمة دي صحيحة ولا فاسدة اللحمة دي تصلح تقدم للناس ولا لأ
ممكن تغمض عينك وتتخيل معي الشكل هيبقى عامل ازاي الشكل هيكون حالات تسمم كتيرة جدا آآ الناس بتقدم لحوم فاسدة ولحوم لا تصلح للتقديم للناس وبالتالي انتشار لفساد كبير جدا في الحتة دي
طب تعالوا نشوف الجهة التانية ان ما فيش عندنا مؤسسة رقابية على الموزفين في الدولة. اللي بيرتشوا واللي بيختلسوا واللي بيسرقوا بيزوروا لو ما فيش هيئة رقابية بتتابع الناس دي
ايه اللي هيحصل الفساد المادي هيكون داخل المؤسسات الحكومية بلا حصر وينتشر الفساد وتنتشر الرشوة وتنتشر آآ هذه المشاكل الكثيرة في الباب ده طب تخيل تعال معي النهاردة ما فيش آآ لجان رقابية على الطرق وسرعات الناس
حوادس بقى بلا حصر ونحو ذلك ولا في هيئة جوة جوة المرور بتقول لكل سواق عربية اعمل لي تحليل نشوف انت بتاخد مخدرات ولا لأ. وبدأ النهاردة مرضى السواقين لان ما فيش اللجنة دي ياخدوا المخدرات ويطلعوا على الطرق هتكون النتيجة الكوارس اللي احنا بنشوفها النهاردة قليلة على طول من وقت للتاني. كوارس في كل
المكان. ليه؟ لان الجهات الرقابية على الاشياء دي ما عادتش موجودة. الجهات الرقابية دي احنا بنسميها هيئات الامر بالمعروف النهي عن المنكر. بس احنا عندنا هيئة للصحة وعندنا هيئة للتموين. وعندنا هيئة للرقابة على الطرق. وعندنا هيئة الامر بالمعروف والنهي عن المنكر وناحية الموظفين
ده المسمى الشرعي لها. وفي هيئة اسمها هيئة الامر بالمعروف والنهي عن المنكر عند الازهر وعند الفتوى. لما بتشوف حاجة غلط في المجتمع تقول ده غلط وده لا الله سبحانه وتعالى
من غير الامر بالمعروف والنهي عن المنكر بسرعة المجتمعات دي بتقع وبتنهار وربنا سبحانه وتعالى في القرآن وضح لنا ان من اخطر الامراض اللي اهلكت امم كتير جدا من قبلنا
وكان المرض ده سبب للعنة الله سبحانه وتعالى لهذه الامة ان هم شافوا الغلط وسكتوا. شافوا الغلط ولم ينكروا. شافوا الغلط وقالوا الباطل بالسكوت عنه ربنا سبحانه وتعالى وهو بيتكلم معنا عن امة بني اسرائيل بيقول لعن الذين كفروا من بني اسرائيل على لسان داوود وعيسى ابن
مريم ذلك بما عصوا وكانوا يعتدون. عندهم معاصي كتير جدا واعتداء وتعدي للحدود وسقوط في معاصي الله سبحانه وتعالى فكانت النتيجة ان هم لعنوا لعنوا بايه؟ هل لعنوا بسبب المعصية؟ تلاقي الاجابة لأ. ربنا يقول لك كانوا لا يتناهون عن منكر فعلوه
هم من مشكلتهم الاساسية مش في المنكر. كل الناس بتغلط وكل الناس عندها اخطاء ولكن كانت المشكلة ان ما حدش منهم كان لما بيشوف الغلط يقول ده غلط وده لا يرضي الله سبحانه وتعالى
فلما سكت عن ده ربنا سبحانه وتعالى لعنهم. وضرب قلوب بعضهم ببعض. فهلكت هذه الامة قال النبي صلى الله عليه وسلم والحديث عند الترمذي وحسنه بعض اهل العلم وضعفه فريق اخر من العلماء
النبي صلى الله عليه وسلم يقول ان اول ما دخل النقص على بني اسرائيل اول حاجة سببت ان الدين بدأ يتناقص يتناقص يتناقص وتقل هيبة الدين في قلوب الناس. وبدأ يكون هناك تطبيع مع المعاصي وتطبيع مع الفواحش وتطبيع
مع الموبقات اول ما دخل عليهم النقص كان دخل عليهم من الحتة دي. كان الرجل يلقى الرجل على المعصية فيقول له اتق الله ودع ما تصنع في البداية كانوا بيعملوا كده. في البداية كانوا بيقوموا باعظم عبادة من العبادات او من اعظم العبادات عند ربنا سبحانه وتعالى. ان انا لو شفت صاحبي على غلط
لا اقر على الغلط اقول له لأ اللي انت بتعمله ده غلط اللي انت بتعمله ده ما بيرضيش ربنا. بحكمة وبموعزة حسنة وبنصيحة طيبة وبكلمة فيها معروف حتى ربنا سماها الامر بالمعروف
فبعد كده تاني يوم بعد ما كان شايفه على معصية كانت النتيجة ان ده على معصية وده على معصية وده على معصية وده على معصية خلاص بقى هناك صورة من صور التطبيع مع المعاصي تطبيع مع الموبقات. قال النبي صلى الله عليه وسلم كان رجل يلقى الرجل على معصية فيقول له اتق الله ودع
ما تصنع فانه لا يحل لك. ثم يلقاه من الغد. تاني يوم شوفوا التطبيع بقى مع المعصية. ثم يلقاه من الغد فلا يمنعه ذلك اي الغلط المعصية والموبقة اللي كان واقع فيها فلا يمنعه ذلك ان يكون اكيله وشريبه وجليسه عادي قعد معه واكل معه وشرب معه
عادي بقى فيه تطبيع مع المعصية. فضرب الله قلوب بعضهم ببعض. وهنا نزلت اللعنات من الله سبحانه وتعالى على هذه اللي شافت الغلط ولم تنكر هذا الخطأ وتواتر في كتب الحديث وفي كتب الاثار ان الله سبحانه وتعالى اذن ان يهلك
امة من امم بني اسرائيل. فقالت الملائكة اي رب فيهم فلان العابد؟ فقال الله ابدأوا به. ابدأوا بهذا العابد. ليه؟ لانه لم وجهه ذات يوم لمعصيته. عمره ما فكر انه يقول ده غلط او يقول للناس اتقوا الله اللي انتم بتعملوه ده لا يرضي الله سبحانه وتعالى
شاف الغلط وشاف المنكر وشاف المعصية وشاف المعاصي في كل ما في كل مكان وفي كل زمان ومع كل شخص وسكت. فكانت النتيجة لما نزلت العقوبة على القرية دي ربنا قال للملايكة ابدأوا بده. لانه في يوم من الايام شاف المعصية وما فكرش في يوم من الايام انه ينكرها
ربنا سبحانه وتعالى مع الفعل ده اللي ربنا قال ان استوجب آآ ان اللعنات تتنزل منه سبحانه وتعالى على هؤلاء لان هم ما كانوا يتناهون عن منكر فعلوه. ربنا سبحانه وتعالى بينقلنا نقلة اخرى مع اصحاب السبت. اصحاب السبت اللي الامة اللي ربنا
سبحانه وتعالى نهاها ان هي في يوم من الايام آآ تصطاد في يوم السبت يوم السبت ده يوم عبادة لله بس. فكانت النتيجة ان بدأ بعض الافراد من الامة دي يعصوا امر ربنا سبحانه وتعالى ويتحايلوا على شرع الله سبحانه وتعالى. فكانت النتيجة
فكانت النتيجة ان ان المعصية بدأت بعد ما كانت منحصرة في واحد او اتنين او تلاتة المعصية بدأت تزيد جدا واعداد الناس اللي بتقع في المعصية بيزيد جدا. هنا القرية اتقسمت تلات اجزاء
الجزء الاول اللي قام وقال ده لا يرضي الله. وبدأ كل واحد منهم ينصح صاحبه. انا خايف عليك. انا باحبك اللي انت بتعمله ده غلط. اللي انت بتعمله ده ما يرضيش
ربنا واوعى تظن ان المال ممكن يزيد وانت بتعصي ربنا الفريق اللي بدأ يقرب مع والده ووالدته واخوه وصاحبه وجاره وابن عمه وابن خاله وابن خالته وقرايبه كلهم ويقعد معهم ويقول لهم
ان ما عند الله لا ينال الا بطاعته. الرزق ربنا كتبه انك توصل لرزق بما حرم الله. فده هيكون لعنة من اللعنات وفريق تاني هو الواقع في المعصية وفريق تالت بقى يا ريته يا ريته كان اتحرك مع الناس في التبيين والتوضيح ويقول للناس
ده صح وده غلط لأ ده كان الفريق ده هو المعول المتعلق بمعول الهدم اللي عمال يكسر في قوة وهمة وعزم الناس اللي بتؤمر وبتنهى وبتقول ده غلط وده ما يرضيش
الناس دي او الفريق التالت ده اللي ربنا سبحانه وتعالى قال في شأنه لم تعظون قوما الله مهلكهم او معذبهم عذابا شديدا معذبهم عذابا شديدا فقالوا لهم الناس اللي بتأمر وتنهى معذرة الى ربكم. احنا هنقف بين ايدين ربنا وربنا سبحانه وتعالى هيسألنا انتم ليه لما شفتم الغلط ما انكرتوش؟ فاحنا بنقدم
عذرنا قدام ربنا لما شفنا الغلط قلنا ده غلط. ولعلهم ينتهون. دي غاية عظيمة جدا على كل داعية عند كل داعية الى الله سبحانه وتعالى ان الناس تبطل المعصية دي
ربنا سبحانه وتعالى بيقول لنا فلما نسوا ما ذكروا به انجينا الذين ينهون عن السوء هي دي الفرقة الوحيدة من التلاتة اللي نجت طب اللي بيعملوا معصية خلاص هلكوا وهلكوا خلاص بسبب المعصية. طب والفرقة اللي كانت في النص لا عملت معصية ولا امرت ولا نهت بل كانت بتكسر
في همم وعزم اصحاب الامر بالمعروف والنهي عن المنكر. راحت فين؟ ابن عباس بيقول لها لكت مع الهالكين. لانها رأت المنكر فلم تغير. لانها رأت انكر فلم تبين ولم توضح. فكانت النتيجة ان هي هالكت مع الهالكين. وكان ابن عباس بيقول ان ربنا سبحانه وتعالى ما ذكرش الا طائفة واحدة
فقط هي التي نجت انجينا الذين ينهون عن السوء. هم دول بس اللي نجوا. ده دلالة ان الفريق الاخر ده هلك مع الناس اللي كانت بتعمل معصية. وفي رواية اخرى عن ابن عباس بيقول لما سكتوا عن الامر بالمعروف والنهي عن المنكر سكت الله عنهم هم لا يستحقوا
ان ربنا سبحانه وتعالى يتكلم عنهم. وربنا سبحانه وتعالى يضع لنا في اول سورة في اول سورة من سور القرآن المدني سورة البقرة قصة اصحاب السبت علشان تفضل واضحة قدام عنينا. وتفضل باينة كويس جدا قدام عنينا. وفي سورة الاعراف وسورة النحل اللي هم من
الصور المكية علشان القرآن المكي والقرآن المدني يفضل يفكرنا بالقصة دي اللي بتقول لنا ادي عاقبة الناس اللي عملوا المعصية ادي عاقبة الناس اللي سكتوا عن المعصية. ازاي ربنا سبحانه وتعالى اهلكهم؟ وربنا سبحانه وتعالى انزل عليهم بأسه وانزل عليهم
عذابه. في حين ان كان دايما ربنا سبحانه وتعالى في القرآن بيقول لنا عكس المعنى ده بقى. يقول لنا ان دايما ربنا سبحانه وتعالى يبين لنا ان الامة اللي ما شاء الله اهلها واصحابها والناس اللي عايشين فيها. حريصين على بعض. بيأمروا بالمعروف
دايما وبينهوا عن المنكر عندهم نصيحة وعندهم كلام طيب بينصحوا به الناس وبيذكروا به الناس هي دي الامة اللي محفوظة من عذاب الله هي دي الامة اللي بتعيش في سعادة وهناء طيلة حياتها. ليه؟ لان من اعظم المعاني اللي عايشين بها معنى النصيحة. معنى ان احنا نذكر
البعض بالله معنى ان انا لما اشوفك على غلط بحكم ان انا اخوك وصاحبك وحبيبك وقريب منك. اقول لك اللي انت بتعمله ده غلط. علشان كده ربنا سبحانه تعالى قال وما كان ربك ليهلك القرى بظلم واهلها مصلحون. طول ما اهلها مصلحون. النصيحة ظاهرة بينهم. والنصيحة
بيني وبين بعض والتناصح والتواد بينهم وبين بعض بصورة قوية جدا. لو شفت في يوم من الايام اخويا صاحبي جاري حد اعرفه حد ما ما فيهوش طول ما احنا على طول بينا وبين بعض تناصح طول ما طول ما احنا بينا وبين بعض امر بالمعروف والنهي عن المنكر هي دي الامة اللي محفوظة من عقاب
وهي دي الامة اللي ربنا ضامن لها الفلاح في الدنيا وضامن لها الفلاح في الاخرة. قال الله عز وجل ولتكن منكم امة يأمرون بالمعروف وينهون عن المنكر. واولئك هم المفلحون. هم دول المفلحون اللي ربنا كتب لهم الفلاح وكتب لهم السعادة. طول ما انت
بتؤمر اولادك وبتنصح اولادك وبتنصح زوجتك دايما على الطاعة وبتنصحهم دايما وبتنهاهم عن المعصية طول ما انت بيتك ده هيعيش في سعادة وهيعيش في هناء. ولو وسعنا الدايرة طول ما انت حريص في دايرة عملك. لو زميلك الفلاني اللي معك في عملك بيرتشي تروح تكلمه وتقول له
انت اخويا وانت صاحبي وانا خايف عليك. والرشوة دي النار انت بتدخلها على بيتك وعار عليك في الدنيا وعار عليك في الاخرة. وزميلنا الفلاني اللي ارتشى بين الناس وزميلنا الفلاني اللي ارتشى وعنده امراض متوطنة في جسده. يعني افتكر ان الناس دي كانت بالوضع ده. طول ما احنا بينا وبين بعض
نصيحة بهذه الصورة الامر بالمعروف والنهي عن المنكر بهذه الصورة هي دي الام اللي تفضل قائمة وقوية وواقفة على رجليها. طول ما انا النهاردة لما بشوف صاحبي ماشي مع بنت اقول له على فكرة ربنا سبحانه وتعالى لا يحب هذا الذنب بل يبغض هذا الذنب. وبكرة الذنب ده هيترد لك في
بنتك في زوجتك في اقرب الناس لك في اقرب الناس اللي بتحبهم. خد بالك طول ما احنا النصيحة دي بينا موجودة والنصيحة دي بينا قائمة احنا هنفضل اقوياء والامة دي هتفضل قوية
طول ما انا شايف صاحبي عنده تقصير في في في الصلاة وانا بنصحه بالصلاة واحثه على الصلاة واذكره بفضائل الصلاة. طول ما انا بعمل كده اضمن لنفسك يا ابني الفلاح والسعادة والهناء في الدنيا. وانت يا بنتي اضمني لنفسك الفلاح والسعادة في الدنيا وفي الاخرة. طول ما الامة كلها
معنى الامر بالمعروف والنهي عن المنكر معنى التناصح بينا وبين بعض موجود فكونوا على يقين ان ربنا هيجعل امتنا دايما امة هي وام بفضل الله في كامل قوتها. ليه؟ لان احنا امة بنأمر بالمعروف وننهى عن المنكر. قال الله سبحانه فلولا كان من القرون
من قبلكم قولوا بقية ينهون عن الفساد في الارض الا قليلا ممن انجينا منهم. ربنا سبحانه وتعالى بيوضح دايما ان مكتوبة للناس اللي النصيحة عندهم ظاهرة وواضحة. الناس اللي قدروا بالفعل يعني ايه النبي يقول الدين النصيحة فيجعل ركن الدين
اعظم هو النصيحة يجعل ركن الدين الاعظم هو النصيحة. لما الاب بينصح ابنه ولما الزوج بينصح زوجته والزوجة بتنصح زوجها. والزوجة وزوجها خارج لشغله تقول له اتق الله فينا ولا تدخل في اجوافنا الا حلال. لما الام النهاردة تنصح بنتها وتقول لها يا بنتي ربنا سبحانه وتعالى بيقول لنا
بيقول لنا ان البنت لابد تكون عفيفة ليس لها اصحاب صبيان محصنات غير غير مسافحات ولا متخذات اغدان. ما لكيش صاحب ولد اتخذ يا بنتي الصاحبة الدينة المؤمنة. يوم ما الام بتقول لبنتها على فكرة في شعرة بس عندك باينة يا ريت تداريها علشان ما يبقاش
شعرك ظاهر لنداء لا يرضي الله سبحانه وتعالى. طول ما النصيحة ظاهرة وواضحة بينا. طول ما احنا النهاردة لما بنشوف في الميكروباص حد بيعمل حاجة غلط نقول له لأ خد بالك ده غلط ده ما يرضيش ربنا سبحانه وتعالى بكلمة طيبة وبصورة طيبة وبنصيحة طيبة صدقوني هو ده اللي بيوصل في النهاية
ان الامة والمجتمع يكون قوي. لو شفنا في يوم من الايام واحد بيعتدي على حد. واحد بيعتدي على حد. الشارع كله بيقف ضد النداء ده وبيقف ويقول للمخطئ ده انت غلطان ويقول للظالم انت غلطان. ما كناش هنشوف في يوم من الايام جريمة زي جريمة الاسماعيلية اللي هزت
الشارع المصري واحد بيضرب واحد وبيفضل يضرب فيه ويقطع فيه ويفصل راسه عن جسمه وياخد الراس ويمشي. والناس واقفة تتفرج. لو كل واحد زعق بس لو كل واحد عمل اي شيء في الوقت ده كنا ممكن في يوم من الايام نجينا الانسان ده او سعدنا ان الانسان ده
يعيش الان مع زوجته واولاده ولكن لما غابت النصيحة وغاب الامر بالمعروف والنهي عن المنكر من الشارع رأينا الفساد ده ورأينا المعاصي دي. علشان كده لازم نفهم ان ربنا سبحانه وتعالى قال لنا انتم خير الامم مش بكترة صلاتكم ولا كترة صيامكم. انتم خير الامم مش علشان
كتير او بتحجوا بيت الله الحرام. لأ انتم خير الامم علشان عندكم عبادة هي من اعظم العبادات. اللي سابها سابتها الامم من قبلهم كنتم خير امة اخرجت للناس. ليه يا رب؟ قال تأمرون بالمعروف وتنهون عن المنكر
انتم خير امة لان النصيحة عندكم في دينكم من اعظم اركان هذا الدين. النبي صلى الله عليه وسلم بيقول لنا ان لهذا الاسلام للاسلام صوا ومنار كمنار الطريق. عارفين الانسان وهو ماشي على الطريق بيلاقي يافطة كده مكتوب عليها القاهرة خمسين كيلو. آآ القاهرة
ترى الزم اليمين. اسكندرية الزراعي الزم اليسار. اسكندرية الصحراوي الزم مش عارف ايه. عارفين المنارات دي دي منارات. الناس بتضعها علشان تبين لنا الطريق الصحيح. انت علشان توصل لبر النجاة لازم تكون في منارات عندك في الطريق. النبي بيقول لنا كده
للاسلام صوا ومنارات كمنار الطريق ان تعبد الله ولا تشرك به شيئا. دي منارة من المنارات. ان تقيم الصلاة وتؤتي الزكاة. منارة من المنارات. ثم قال وان تأمر بالمعروف وتنهى عن المنكر دي منارة من المنارات الموجودة على الطريق علشان نوصل لبر الامان. يكون عندنا التناصح يكون عندنا دايما آآ يأمر بالمعروف ونهي
عن المنكر الانسان الناجح هو اللي دايما بيسمع نصائح الناس له ويطبق هذه النصائح. الانسان الناجح هو اللي دايما بينصح كل اللي حواليه علشان كده لما كان دايما بييجي حد للنبي صلى الله عليه وسلم كان بيغرس جواه في قلبه العبادة دي
يأتي رجل الى النبي صلى الله عليه وسلم فيقول يا رسول الله اي الاعمال احب الى الله؟ قال ان تؤمن بالله. قلت ثم اي؟ قال ان تصل الرحم. قلت ثم اين
قال ان تأمر بالمعروف وتنهى عن المنكر النبي صلى الله عليه وسلم علشان يبين لنا عظمة العبادة دي. عبادة التناصح بينا وبين بعض. عبادة ان انا اأمر بالمعروف وانهى عن المنكر. بحكمة
وموعظة حسنة النبي صلى الله عليه وسلم قال لنا في الحديس وهو بيبين لنا عظمة العبادة دي. كان الرجل اذا اتى رسول الله يبايعه على الاسلام كان يقول ابايعكم على السمع والطاعة والامر بالمعروف والنهي عن المنكر. ابيعكم ان انتم تسمعوا وتطيعوا للنبي صلى الله عليه وسلم
ان انتم لما يجي لكم الحديث عني تطبقوه. ابايعكم على ده اذا امرتكم بامر افعلوا من ما استطعتم واذا نهيتكم عن شيء اجتنبوه ابايعكم على ده وبعدها مباشرة ابايعكم على الامر بالمعروف وابايعكم على النهي عن المنكر. ربنا سبحانه وتعالى يثني على المؤمنين
من اعظم خصال الايمان ومن اعظم شعب الايمان يقول لنا صلى الله عليه وسلم في الحديث قال صلى الله عليه وسلم قال الله عز وجل والمؤمنون والمؤمنات بعض من بعض
يأمرون بالمعروف وينهون عن المنكر ويقيمون الصلاة من اعظم عبادتهم. من اعظم ما يدل على ايمانهم. ان بينهم وبين بعض تناصح من يوم ما خايفين على بعض. لان هم بيحبوا بعض
الحب في الله ده اللي بيخليني دايما لو شفت صاحبي على غلط اقول له على فكرة انت غلط في الحتة دي. مش اداهنه في الغلط او ارضى بالغلط او اسكت عن الغلط
لا لا لا لا لا لا ولا احنا الصنف التاني اللي ييجي يقول ايه انا اروح ادي له كلمتين في عضمه. برضو ده مش منهجنا. احنا منهجنا لما بنشوف حد من
اللي حوالينا عنده حاجة غلط ان انا اروح انصحه بكلمتين في قلبه مش في عضمه زي ما الناس بتقول. انا عايز افتح قلبه وعايز او وصل الكلمتين دول للقلب انا عايزه يفهم ويعقل ان اللي بيعمله ده لا يرضي الله سبحانه وتعالى. لما جه صحابي شاب للنبي صلى الله عليه وسلم بيقول له ائذن
في الزنا فقال له اترضاه لامك؟ اترضاه لاختك؟ كانت هي النصيحة من النبي صلى الله عليه وسلم ما ادالهوش في وشه. ولكن النبي صلى الله عليه وسلم اعطاه كلمتين في قلبه
في عقلك علشان كده خرج الولد وان نزلنا لمن ابغض الاشياء الى قلبه. ده اللي احنا لازم نفهمه ده اللي احنا لازم نفهمه. احنا لازم نفهم ده كويس اوي نفهم ان طول ما احنا بينا وبين بعض تناصح وبيننا وبين بعض تبيين وبيننا وبين بعض امر بمعروف وبيننا وبين بعض نهي عن منكر
طول ما الامة دي قوية لما نشوف في يوم من الايام فيلم من الافلام بيمرر الفاحشة بيمرر الشذوذ والكل يتحرك. لان القضية بقت علني يبقى لازم الكلام فيها يكون علن
كل واحد يتكلم منهم اللي يتكلم عن قوم لوط وما احله الله عز وجل به من عقوبة. منهم اللي اتكلم عن الفواحش وخطورة نشر الفواحش. من اللي بين من وراء هذا الفيلم وما يريدون علشان يكشف آآ آآ مخططات هؤلاء لنشر الفواحش في المجتمع منهم نتكلم عن الستر
منهم اللي يتكلم على الحياء كل واحد منهم بدأ يكون له دور. منهم اللي بدأ يخاطب كل ممسل وممسلة داخل الفيلم ده ويقول لهم اللي انتم بتعملوه ده لا يرضي الله
اللي انتم بتعملوه ده غلط كبير ستسألون عنه بين يدي الله سبحانه وتعالى. منهم اللي خاطب الاباء والامهات خدوا بالكم اولادكم في خطر. اقعدوا مع ولادكم انصحوهم وذكروهم وعلموهم وفهموهم. طول ما احنا بينا وبين بعض بنعمل كده هو ده الطريق الصحيح. الطريق الصحيح مع المنكرات اللي بتظهر في
مجتمع الطريق الصحيح مع المنكرات اللي بتظهر في المجتمع ان يكون في خط دفاع اول عن المجتمع. حماية للمجتمع وحفاظ على المجتمع. حفاظ على دين وحفاظ على القيم وحفاظ على الاخلاق. وهذا لا يكون ابدا الا بالعبادة دي اللي اسمها عبادة التناصح. بالعبادة دي اللي اسمها عبادة الامر
بالمعروف والنهي عن المنكر. ان الامة كلها تقول للناس ده غلط. وصدقوني والله. ردود الافعال اللي احنا شفناها اليومين اللي فاتوا ضد الفيلم اللي تمرر وبيطبع مع الفواحش والشذوذ والمنكرات. ردود الافعال دي نقول الحمد لله الامة لسة بخير. الامة لسة بخير. مش عايزين
ردود الافعال دي تقف عايزين ردود الافعال دي تستمر مرة واتنين وتلاتة ليه؟ علشان بعد كده اي حد عايز يفكر يعمل حاجة زي كده ممسل او منتج يقول لا ده المجتمع هيحاربني. المجتمع هيقف في وجهي
يكون عندهم سبحان الله بعد تماما عن مسل هزه النوعية من الافلام اللي بتمرر شذوذ وبتمرر الفواحش. عايزين نقول ان هيخاف انه يعمل حاجة زي دي بعد كده. مش هيخاف من المجتمع. ولكن هيخاف انه آآ
يعني خلاص المجتمع بين له احنا رافضين اصلا المعصية. احنا رافضين ان انت في يوم من الايام تمرر لنا الفواحش. احنا رافضين ان انتم في يوم من الايام تفسدوا علينا ابنائنا وتفسدوا علينا بناتنا. وفي نفس الوقت هو يخاف
بعد ما تكون عنده بقى وعي ان ان ده غلط. وان ده ما ينفعش اصلا يتعمل. وازا كان ده ممكن بيتعمل برة زي ما طبعا لا يخفى ان الفيلم ده اصلا الفيلم ده اصلا هو عبارة عن نسخة من فيلم ايطالي اصلا
والفيلم الايطالي ده له اكتر من نسخة بتعبر عن الواقع اللي بيحياه الغرب الاوروبي الان احنا مش كده المجتمع المسلم مش كده. المجتمع العربي مش كده. المجتمع العربي بيرفض ده اصلا. مش بيرفض ده لشيء قد ما هو بيرفضه ان ده مخالف للدين. ومخالف
اخالف للاخلاق ومخالف للقيم والمبادئ. احنا محتاجين دايما يكون عندنا القاعدة الشعبية الكبيرة اللي تقول لي الغلطان انت غلطان. وان ده مش صح وان ده لا يرضي الله سبحانه وان ده لا يرضي الله سبحانه وتعالى. احنا عايزين نقول ان احنا احنا احنا احنا في سفينة واحدة
احنا في سفينة واحدة السفينة دي لو سمحنا في يوم من الايام ان حد يثقب فيها ثقبا في اسفل السفينة السفينة دي مش هتغرق الناس اللي عملت كده. لا السفينة هتغرق بكل من فيها
عشان كده النبي صلى الله عليه وسلم قال والذي نفسي بيده لتأمرن بالمعروف ولتنهون عن المنكر او ليوشكن الله ان يعمكم بعقاب من عنده. احنا عايزين نحمي نفسنا من ده
وعايزين نحمي مجتمعنا من ده. وعايزين نحمي ولادنا وبناتنا من ده احنا عايزين النهاردة نفهم كويس جدا ان النبي صلى الله عليه وسلم قال مروا بالمعروف وانهوا عن المنكر قبل ان ترفعوا ايديكم فتدعوا الله
فلا يستجيب الله لكم. مش هتكونوا اهل ان ربنا سبحانه وتعالى يستجيب لكم عايزين نقول للناس عايزين نقول للناس ان اللعنة نزلت على الام اللي قبلنا والعقوبات نزلت على الام اللي قبلنا لان ما كانش عندهم حاجة اسمها تناصح
عايز اقول اكتر واكتر للعلماء والدعاة والائمة اللي بيرتقوا المنابر واللي مش المنابر اللي اقصد بالمنبر المنبر اللي في المسجد القناة منبر صفحة الفيس بتاعتي منبر الجروبات اللي موجودة عندي على الواتس ده منبر. جروبات التليجرام ده منبر
كل ده اخوانا واخواتنا لازم نفهم كويس جدا ان كل ده لازم يبين يبين لنا ويفهمنا ويعرفنا ويبين لنا ويوضح لنا امر مهم جدا ونقطة في غاية الاهمية ان كلنا مسئولين من خلال المنابر دي على ان احنا نبين وان احنا ننصح وان احنا نقول للغلط انت غلط
ونقول للانسان اللي انحرف عن الطريق خد بالك انت بعدت عن الطريق احنا عايزينك معنا على الطريق علشان نضمن للامة كلها ان هي تفضل قوية وفي صحة وعافية بفضل الله سبحانه وتعالى
عايز اقول خدوا بالكم من حاجة ان النبي صلى الله عليه وسلم بين لنا ان من اكبر الكبائر ان احنا نشوف الغلط ونسكت قال النبي صلى الله عليه وسلم وهو بيقرن بين دو وبين الايمان
قال النبي صلى الله عليه وسلم من رأى منكم منكرا فليغيره بيده. فان لم يستطع فبلسانه فان لم يستطع فبقلبه وذلك اضعف الايمان وذلك اضعف الايمان. طب تخيلوا اللي شاف المنكر وسكت فين ايمانه؟ طب تخيلوا شاف المنكر ورضي به اين الايمان؟ خدوا بالكم من الكلام ده. النبي
صلى الله عليه وسلم بيقول ان ما من نبي بعثه الله الا كان له في امته حواريون يأخذون بهديه ويستنون بسنته. ثم يخلف من بعد ذلك خلوف يقولون ما لا يفعلون. فمن جاهدهم بيده فهو مؤمن. ومن جاهدهم بلسانه فهو مؤمن. ومن جاهدهم بقلبه فهو مؤمن. وليس بعد ذلك
من الايمان حبة خردل. اللي يشوف الغلط ويسكت ليس له بعد ذلك من الايمان في قلبه حبة خردل. ايمانك بيظهر جدا انك لما تشوف الغلط تقول ده غلط بحكمة وموعظة حسنة. مش زي ما ناس بتعمل ان احنا نغير المنكر بالسلاح ده غلط. وده امر بمنكر
ونهي عن معروف ولكن النصيحة ثم البيان وكل انسان ينصع على قدر استطاعته. الامام ينصى على المنبر. والشاب ينصح من خلال الصفحة بتاعته والبنت تنصح من خلال مواقع التواصل اللي هي مشتركة فيها. لو كل واحد فينا عمل ده هتكون النتيجة بعد كده ان بفضل الله
الام بتتعافى من الامراض وبتتعافى من الاخطار. وازا كنا بنقول ان لما انتشر كورونا وجب على كل انسان انه يبين الاعراض الاخطار ويتعامل مع المرض ده ازاي؟ فاحنا نفس الكلام مع المنكرات. لازم نبين ايه اسباب المنكرات؟ وازاي نبعد عنها؟ وازاي نتركها؟ وايه خطورتها على مجتمعنا
لو عملنا كده هنتعافى بفضل الله سبحانه وتعالى من المنكرات دي. وهتفضل الام بفضل الله الدين فيها ظاهر وواضح وبين. اما في حالة السكوت على المنكرات ففي الوقت ده الكل هيغرق. احنا في سفينة واحدة لو ما نصحناش وما ذكرناش وما بيناش هتكون النتيجة هيحصل
زي ما حصل لامة بني اسرائيل من قبلنا. لعن الذين كفروا من بني اسرائيل على لسان داوود وعيسى ابن مريم. ذلك بما عصوا وكانوا يعتدون. كانوا لا يتناهون عن منكر فعلوه. احنا امة الامر بالمعروف وامة النهي عن المنكر. احنا امة التناصح
احنا الامة اللي ربنا سبحانه وتعالى اثنى عليها وضمن لها السعادة والفلاح يوم ما تأمر بالمعروف وتنهى عن المنكر. وما تنسوش ان الصورة اللي سيدنا الامام الشافعي كان بيقول ان الناس لو اخذوا بها لكفتهم سورة العصر
فيها ان هم بيتناصحوا فيما بينهم تواصوا بالحق وتواصوا بالصبر هذا وصلى الله على نبينا محمد وعلى اله وصحبه وسلم